Dan ampoent ez eas diwar wel,  Jezuz-Krist oa, me ar bugel !  Ar hêz en-doa greet aluzenn  Da Jezuz, mignon ar beorien !…  ***  X  AN TAD KOZ  Da L. THOMAS, amezeg gwechall.  Marteze nanavezit euz Adam nag Eva  An tad-koz a hanvom Per-an-ti all  ama ?  Pevar-ugent vloaz zo ema dre Gerzadiou  O labourad bemdez parkeier e dadou.  Neo ket red din lared ez eo gwenn-erh e vleo  Ar re da vihanna zo war e benn hirio ;  Krommet dindan an oad, eur penn-baz en e zorn,  Per-an-ti all zo choaz ennañ yah an askorn  An tad-koz a zo bet a-zoug ar wech eur skwer ;  Er gêr hag en arme, aketuz de zever,  Kaloneg gand an oll, gand e Zoue feal,  Eur gwir benn-tiegez, setu Per-an-ti all !  Doue en-deus  skuillet bennoz gand largentez  War e vugaligou, war e oll diegez :  Diou verh leanezed, hag eur mab beleget !  A ! evid an tad-koz, pegement vo pedet !  Tri all zo dimezet hag o-deus kemeret  En o harg an douar gand an tad-koz lezet.  Pebez urz vad amañ ! Nag a unvaniez !  Setu penaoz tlefe beza peb tiegez !  Er goañv, kichenn an tan, da hortoz ar housked,  E-pad ar veilladeg, en eur hogn azezet,  Ez eo plijaduruz e gleved o konta  Forz marvaillou giz  koz, diwar-benn ar vro-mañ.  Me gred stard e chomfet, hep tamm keuz dar gweleou,  Beteg an hanternoz bamet oll de zelaou.  53